కళ్లు చిదంబరం ఇకలేరు | V6 Telugu News
కళ్లు చిదంబరం ఇకలేరు
రంగస్థల, సినిమా నటుడు కళ్లు చిదంబరం కన్నుమూశారు. కొంతకాలంగా ఆయన అనారోగ్యంతో బాధపడుతున్నారు. విశాఖపట్నంలోని కేర్ ఆసుపత్రిలో చికిత్స పొందుతూ ఉదయం 10 గంటలకు తుదిశ్వాస విడిచారు. కృత్రిమ శ్వాస అందిస్తూ ఆయన ప్రాణాలు నిలబెట్టడానికి డాక్టర్లు ఎంత ప్రయత్నించినప్పటికీ సఫలం కాలేకపోయారు.
చిత్ర పరిశ్రమలో వివిధ రకాల పాత్రలను పోషించడానికి విశాఖపట్నం నుంచి వెళ్లిన ఎందరో నటుల్లో చిదంబరమూ ఉన్నారు. అంతకు ముందు ఆయన నాటక రంగంపై మక్కువతో దాదాపు 14 ఏళ్లపాటు సాంస్కృతిక కార్యకలాపాలలో అవిశ్రాతంగా అన్ని ప్రాంతాలూ తిరిగారు. దీని వల్ల ఒక కంటి నరం దెబ్బతిని పక్కకు లాగేయడంతో 36వ ఏట వరకు సాధారణంగా ఉన్న అతని కన్ను పూర్తిగా మెల్లకన్నుగా మారిపోయింది. అలా కలిగినందుకు బాధపడకుండా 'కళ'కు దూరం కాకుండా యథాతథంగా నాటకాలు వేయసాగారు. అప్పట్లో ఆయన పేరు కొల్లూరు చిదంబరం. మొట్టమొదట ప్రసిద్ధ దర్శకులు సత్యానంద్‌, మిశ్రో తదితరుల బృందాలతో నాటకాలు వేసేవారు. కొద్ది కాలం తర్వాత వాణి ఆర్ట్స్‌ అసోసియేషన్‌ పేరుతో వివిధ నాటికలు, నాటకాలను ప్రదర్శించారు. వివిధ పరిషత్‌లలో పాల్గొని బహుమతులు పొందారు.
1960లో "భజంత్రీలు" అనే నాటికలో తొలిసారిగా నటించారు. ఆ తర్వాత బ్రహ్మచారులు నాటికలో నటించారు. తోలు బొమ్మలాట, ట్రీట్‌మెంట్‌, పండగొచ్చింది, రైలుబండి, సిప్పొంచింది, గప్‌చిప్‌ వంటి నాటికల్లో నటించి నటుడిగా పేరు తెచ్చుకున్నారు. ఎవ్వనిచే జనించు, వశీకరణం నాటికలు కూడా అతనికి పేరు తెచ్చాయి. మెల్ల కన్ను రావడంతో విశాఖపట్నం పోర్టు ట్రస్టులో అసిస్టెంటు ఇంజినీర్‌ ఉద్యోగం నుంచి స్వచ్ఛందంగా పదవీ విరమణ చేశారు. 1987లో ఉద్యోగానికి, కళారంగానికి దూరమై ఇంటికి మాత్రమే పరిమితమయ్యారు. ప్రముఖ ఫొటోగ్రాఫర్‌ రఘు 'కళ్లు' అనే సినిమా తీయడానికి ప్రయత్నించిన సందర్భంలో అందులో నటించాలని ప్రముఖ దర్శకుడు ఎల్‌ సత్యానంద్‌ కోరగా చిదంబరం అందుకు అంగీకరించారు.
ఆ ఒక్క సినిమాతోనే నటునిగా తన సత్తా చాటుకున్న కొల్లూరు చిదంబరం కాస్త 'కళ్లు' చిదంబరంగా ఖ్యాతిగాంచారు. అలా ఒక దాని తర్వాత మరొకటిగా సినీ రంగంలో అవకాశాలు రావడంతో 300 వరకు చిత్రాల్లో నటించారు. ఆ ఒక్కటీ అడక్కు, ఏప్రిల్‌ ఒకటి విడుదల, అమ్మోరు, మనీ, గోవిందా గోవిందా, పవిత్ర బంధం, అనగనగా ఒకరోజు వంటి చిత్రాల్లో నటించి పేరు తెచ్చుకున్నారు. 'కళ్లు'లో ఆయన పోషించిన పాత్రకు నంది పురస్కారం, మద్రాస్ కళాసాగర్ అవార్డులు లభించాయి.
kallu chidambaram ikaleru | V6 Telugu News
kallu chidambaram ikaleru
rangasthala, sinima natudu kallu chidambaram kannumuusaaru. kontakaalamgaa aayana anaarogyamtho baadhapadutunnaaru. visaakhapatnamlooni ker aasupatrilo chikitsa pondutuu udayam 10 gantalaku tudishwasa vidichaaru. krutrima shwasa andistuu aayana praanaalu nilabettadaaniki daaktarlu entha prayatninchinappatiki safalam kaalekapoyaaru.
chitra parisramalo vividha rakala paatralanu pooshinchadaaniki visaakhapatnam nunchi vellina endaro natullo chidambaramuu unnaaru. antaku mundu aayana naataka rangampai makkuvatho daadaapu 14 ellapatu saamskrutika kaaryakalaapaalalo avisraatamgaa anni praantaaluu tirigaaru. deeni valla oka kanti naram debbatini pakkaku lageyadamtho 36va eta varaku saadhaaranamgaa unna athani kannu puurtigaa mellakannugaa maaripoyindi. alaa kaliginanduku badhapadakunda 'kala'ku dooram kakunda yathaathathamgaa naatakaalu veyasaagaaru. appatlo aayana paeru kolluru chidambaram. mottamodata prasiddha darsakulu satyanandi, mishro taditarula brundaalatoe naatakaalu vesevaaru. koddi kaalam tarvaata vaani artse asosiation paerutho vividha naatikalu, naatakaalanu pradarsinchaaru. vividha parishathnalalo palgoni bahumatulu pondaaru.
1960loo "bhajantreelu" ane naatikalo tolisaarigaa natinchaaru. aa tarvaata brahmachaarulu naatikalo natinchaaru. tholu bommalata, treatmenti, pandagochindi, railubandi, sipponchindi, guppich vanti naatikallo natinchi natudigaa paeru tecchukunnaaru. evvaniche janinchu, vasikaranam naatikalu kuudaa ataniki paeru tecchaayi. mella kannu raavadamtho visaakhapatnam portu trustlo asistentu ingineer udyogam nunchi swachchandamgaa padavee viramana chesaru. 1987loo udyogaaniki, kalaaramgaaniki dooramai intiki matrame parimitamayyaaru. pramukha photographershy raghu 'kallu' ane sinima teeyadaaniki prayatninchina sandarbhamlo andulo natinchaalani pramukha darsakudu eli satyanandi koraga chidambaram anduku angeekarinchaaru.
aa okka cinimatone natunigaa tana satta chaatukunna kolluru chidambaram kaasta 'kallu' chidambaramgaa khyaatigaanchaaru. alaa oka daani tarvaata marokatigaa cinee rangamlo avakaasaalu raavadamtho 300 varaku chitraallo natinchaaru. aa okkati adakku, eprille okati vidudala, ammoru, manee, govinda govinda, pavitra bandham, anaganagaa okaroju vanti chitraallo natinchi paeru tecchukunnaaru. 'kallu'loo aayana pooshinchina paatraku nandi puraskaaram, madras kalasagar avaardulu labhinchayi.